الفيلق القبطى

فرقة المعلم يعقوب كانت وحدة عسكرية نظمها الجيش الفرنسى خلال الحملة الفرنسية على مصر. و كانت تتكون من أقباط مسيحيين من الصعيد. و كانت اخر وحدة محلية نظمها الفرنسيين.

تم تشكيل الفيلق القبطى من الحاجة للدفاع عن النفس من قبل المجتمع القبطى ضد المماليك والعثمانيين،  كانو يتعرضون دائما للاضطهاد ويتهمون بالتواطؤ مع المسيحيين الاوروبيين. اتقرب شخص اسمه يعقوب حنا اللى هو الجنرال يعقوب من الفرنساويه و بقى دليل ليهم بيوريهم السكك و الطرق و بيمدهم بالتموين و بينقل جواباتهم و بيساعدهم وبقى مساعد للجنرال ديزييه فى حملته فى الصعيد و قدر الفرنساويه انهم يسيطروا على الصعيد لغاية اسوان و بقت اسيوط مركز لقواتهم فى الصعيد. كان الفيلق بقيادة الجنرال يعقوب، بناء على اقتراح من جان بابتيست كليبر فى سبتمبر 1799 للدفاع عن المجتمع القبطى فى مصر. جند الجنرال يعقوب الأقباط الشباب من صعيد مصر للفيلق. تم تدريبهم من قبل ظباط من الجيش الفرنسى. بيتكون الفيلق القبطى من كتيبتين بكل منهم 5 سرايا،  عددهم 896 رجل، بمن فيهم الظباط. تعتقد بعض المصادر أن عدد الأقباط المجندين فى الفيلق قد وصل ل2000. شكل الفيلق القبطى مع الفيلق اليونانى كتيبة صيادى الشرق.  كان زى ولبس جنود الفيلق بيتكون من قبعه سوداء، وبالطو أخضر مع كتاف حمرا، وسراويل كاكي، وحذاء أسود.

يُعتقد أن الفيلق القبطى كان الاحسن بين كل الوحدات المنظمه محليا فى مصر.  انضم الكتير من أعضائه كمان لصفوف الألوية النصفية، وبالاخص اللواء النصفى الخفيف الواحد والعشرين. لما ثار سكان القاهرة ضد الفرنسيين خلال ثورة القاهرة سنة 1798، وحاول العثمانيين استعادة مصر، تحصن الفيلق القبطى بقيادة الجنرال يعقوب فى القلعة بالأبراج والأسوار اللى بنوها فى حى الأزبكية ودافعوا بنجاح عن الأقباط هناك خلال حصار استمر 20 يوم، فى الوقت نفسه تعرض الأقباط فى أجزاء تانيه من القاهرة للنهب والقتل على ايد مسلمين بقيادة حسن بك الجداوى.

بعد هزيمة الحملة الفرنسية على مصر على ايد البريطانيين، اجبرت القوات الفرنسية على الانسحاب من مصر. وبموجب المادتين 12 و13 من المعاهدة الموقعة بين فرنسا وبريطانيا، تم ضمان الحمايه للناس اللى ساعدوا الحمله الفرنسيه فى مصر. سمح لأى شخص يرغب فى المغادرة لفرنسا بالقيام بذلك، وعاد الكتير من أعضاء الفيلق القبطى مع الجيش الفرنساوى لفرنسا سنة 1801، بمن فيهم الجنرال يعقوب.  بس اختار معظم أعضاء الفيلق القبطى البقاء فى مصر، وقتلوا فى النهاية على ايد العثمانيين. اللى غادروا مع الفرنسيين ووصلو لفرنسا اشتركوا فى القتال فى جيشها، و حقق الكتير منهم رتب عالية.

تم حل الفيلق القبطى فى 29 سبتمبر 1814. يروى الكاتب المصرى رفاعة الطهطاوى فى كتابه تخليص الإبريز فى حديث باريس عن لقائه ببعض الأعضاء السابقين فى الفيلق وقت زيارته لباريس فى سنة 1826.

 شوف 

 كتيبة صيادى الشرق (Bataillon des Chasseurs d'Orient )
 الأقباط
 الهوية القبطية
 القومية القبطية
 الجنرال يعقوب
 يوحنا الشفتشى

 مراجع 

تصنيف:اقباط
تصنيف:تاريخ مصر